cyanic-selkie/wikianc huggingface dataset:
জন হ্যারি
জন হ্যারি (John Harry; জন্ম: ১ আগস্ট, ১৮৫৭ - মৃত্যু: ২৭ অক্টোবর, ১৯১৯) ভিক্টোরিয়ার বলারাত এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৮৯৫ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া ও ইংরেজ ক্রিকেটে মেরিলেবোন ক্রিকেট ক্লাবের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিংয়ের পাশাপাশি ডানহাতে অফ ব্রেক বোলিংয়ে পারদর্শী ছিলেন তিনি।
প্রথম-শ্রেণীর ক্রিকেট
১৮৮৩-৮৪ মৌসুম থেকে ১৮৯৭-৯৮ মৌসুম পর্যন্ত জন হ্যারি’র প্রথম-শ্রেণীর খেলোয়াড়ী জীবন চলমান ছিল। জন হ্যারি প্রকৃতই কার্যকরী খেলোয়াড় হিসেবে ক্রিকেটে নিজেকে পরিচিত করেছিলেন। চমৎকার ডানহাতি ব্যাটসম্যান, উপযুক্ত অফ স্পিনার, দক্ষ উইকেট-রক্ষক ও মিড-অফ অঞ্চলের দিকে দৃষ্টিনিবদ্ধকারীর ভূমিকায় অবতীর্ণ হয়েছিলেন।
১৮৯০ সালে স্বল্প কয়েকটি খেলায় অংশগ্রহণের পর ইস্ট মেলবোর্ন দলের বাইরে অবস্থান করেন।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন জন হ্যারি। ১১ জানুয়ারি, ১৮৯৫ তারিখে অ্যাডিলেডে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
বেশ কয়েকবার অস্ট্রেলিয়া দলের সংরক্ষিত খেলোয়াড় হিসেবে বিদেশ গমন করেন। অনেকটা অপ্রত্যাশিতভাবে ১৮৯৪-৯৫ মৌসুমে মেলবোর্নে সফরকারী ইংরেজ দলের বিপক্ষে টেস্ট ক্রিকেটে অভিষেক ঘটে তার। ১৮৯৬ সালে ইংল্যান্ড সফরের জন্যে তাকে রাখা হয়। সাধারণ জনগণ তাকে জাতীয় দল থেকে বাদ দেয়ার বিষয়টি হাঁটুর আঘাতের কারণে জানলেও গোপনে দলে ভোটাভুটিতে বাদ দেয়া হয়। অস্ট্রেলিয়ান ক্রিকেট কাউন্সিলের কাছ থেকে £১৮০ পাউন্ড-স্টার্লিং লাভের মাধ্যমে সমঝোতায় আসেন।
ইংল্যান্ডে অবস্থান
নিজ উদ্যোগে ইংল্যান্ডে চলে যান। সেখানে লর্ডসের মাঠ কর্মকর্তার দায়িত্ব পালন করেন। ঐ পর্যায়ে তার বয়স ছিল ৪০। তাসত্ত্বেও কিছুটা সফলতার স্বাক্ষর রাখেন। দেশে ফিরে আসার পর দেড় মৌসুম ভিক্টোরিয়ার পক্ষে খেলেছিলেন। ক্রিকেটের পাশাপাশি বেসবসল খেলোয়াড় হিসেবেও নিজেকে পরিচিতি ঘটিয়েছিলেন।
২৭ অক্টোবর, ১৯১৯ তারিখে ৬২ বছর বয়সে ভিক্টোরিয়ার ক্যান্টারবারি এলাকায় জন হ্যারি’র দেহাবসান ঘটে।
এশীয় সোনালী বিড়াল
এশীয় সোনালী বিড়াল বা সোনালী বিড়াল বা সোনালি বিড়াল (Asian golden cat) (বৈজ্ঞানিক নাম:Catopuma temminckii) হচ্ছে ফেলিডি পরিবারের Catopuma গণের একটি স্তন্যপায়ী বিড়ালজাতীয় প্রাণী।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল-১ অনুযায়ী এ প্রজাতিটি সংরক্ষিত।
বর্ণনা
সোনালী বিড়াল বলিষ্ঠ, মাঝারি দেহের প্রাচ্যদেশীয় বিড়ালের মধ্যে বড় দলভুক্ত প্রাণী। এদের পা অপেক্ষাকৃত খাটো, থাবা বিশাল ও লেজ খুব বড় যা সম্ভবত গাছে বসবাসের জন্য অভিযোজিত। প্রাপ্তবয়স্ক এই প্রজাতির বিড়ালের দেহের দৈর্ঘ্য ৭৩-১০৫ সেমি এবং লেজ ৪৩-৫৭ সেমি। পুরুষ বিড়াল আকারে স্ত্রীর চেয়ে বড়।
বিস্তৃতি
সোনালী বিড়াল বাংলাদেশ ছাড়াও ভুটান, ভারত, মায়ানমার, নেপাল, চীন, থাইল্যান্ড, ইন্দোনেশিয়া, ভিয়েতনাম, লাওস, কম্বোডিয়া, মালয়েশিয়াসহ দক্ষিণ-পূর্ব এশিয়ায় পাওয়া যায়।
ঘঘরার যুদ্ধ
ঘর্ঘরার যুদ্ধ সঙ্ঘটিত হয় ১৫২৯ সালে। এটি ভারতে মুঘল সাম্রাজ্য প্রতিষ্ঠায় একটি অন্যতম যুদ্ধ। এটি ১৫২৬ সালে সঙ্ঘটিত পানিপথের প্রথম যুদ্ধ ও ১৫২৭ সালে সঙ্ঘটিত খানার যুদ্ধের পরে সঙ্ঘটিত হয়। এই যুদ্ধে সদ্য উত্থিত মুঘল সাম্রাজ্যের সম্রাট জহিরউদ্দিন মুহাম্মদ বাবর-এর সৈন্যবাহিনী ভারতীয় মিত্রবাহিনীর সাথে যোগদান করে। অপরপক্ষে পূর্ব আফগানি কনফেডারেট বাহিনী সুলতান মাহমুদ লোদির নেতৃত্বে ও শাহী বাঙলা সুলতান নুসরাত শাহ-এর নেতৃত্বে যুদ্ধ করে।
পটভূমি
সুলতান মাহমুদ লোদি দিল্লির মসনদে বসার উচ্চাশা পোষণ করেছিলেন।আফগানি কনফেডারেট তাঁকে দিল্লি সালতানাতের যোগ্য উত্তরসূরি ঘোষণা করে ও রাজপুত কনফেডারেট তাঁকে সহায়তা করে।খানার যুদ্ধে পরাজয়ের পর তিনি পালিয়ে যেতে বাধ্য হন। তিনি গুজরাত-এ আশ্রয় নেন।পূর্বদিককার স্বজনদের সাথে যোগাযোগের প্রচেষ্টার পর তিনি তাদের সাথে অবশেষে যোগ দিতে সমর্থ হন। বাবর-এর চান্দেরী আক্রমণের কিছু সময় পরেই,বিহারের পাঠান সাম্রাজ্যের সম্রাট সুলতান মাহমুদ শাহ লোহানী মৃত্যুবরণ করেন।তাঁর মৃত্যুর পর তাঁর পুত্র সুলতান জালাল উদ-দীন লোহানী সিঙহাসনে বসেন।
ফলাফল
এটি ছিল একটি চূড়ান্ত নিষ্পত্তিমূলক যুদ্ধ।অসংখ্য অদম্য আফগানি পশ্চিমে পুনরায় আফগানি শাসনের আশা ত্যাগ করে পরাজয় বরণ করে।
৯৬ (চলচ্চিত্র)
৯৬ (96) ২০১৮ সালে মুক্তি পাওয়া একটি তামিল প্রণয়ধর্মী নাট্য চলচ্চিত্র। ভ্রমণ-আলোকচিত্রশিল্পী রামচন্দ্রন ওরফে রামের কৈশোরের প্রেমস্মৃতি রোমন্থন ও তার প্রেমিকা জনকি দেবী বা জানুর সাথে বিদ্যালয় পুনর্মিলনীতে দেখা হওয়ার মাধ্যমে কাহিনী আবর্তিত হয়।
চলচ্চিত্রের কাহিনী লিখেছেন ও পরিচালনা করেছেন সি. প্রেন কুনার এবং প্রযোজক এস. নান্থাগোপাল। চলচ্চিত্রটির মিউজিক কম্পোজাফ গোবিন্দ মেনন, মেহেন্দারিন জায়ারাজু, এবং শানমুগা সুন্দারাম সিনোমেটগ্রাফির নিয়ন্ত্রণে ছিলেন। আর. গোবিন্দরাজ চলচ্চিত্রটির সম্পাদনা করেন এবং কস্টিউন ডিজাইন করেন শুভস্রী কার্তিক বিজয়।
চলচ্চিত্রটি ৪ অক্টোবর ২০১৮ সালে মুক্তি পায় এবং ব্যাপক প্রশংসিত হয়। পরিচালক স্বীকার করেন যে, কিছু বিষয় "ব্লু জ্যা" চলচ্চিত্র থেকে অনুপ্রাণিত। তৃষা কৃষ্ণন এই চলচ্চিত্রটিতে অভিনয়ের জন্য ফিল্মফেয়ার সেরা অভিনেত্রী পুরস্কার - তামিল পেয়েছিলেন আর বিজয় সেতুপতি পেয়েছিলেন সেরা অভিনেতা বিষয়শ্রেণীতে ফিল্মফেয়ার পুরস্কার, অপরদিকে সঙ্গীতকার এ আর রহমান শ্রেষ্ঠ সঙ্গীত পরিচালক বিভাগে ফিল্মফেয়ার পুরস্কার - তামিল পেয়েছিলেন।
কাকদ্বীপ
কাকদ্বীপ হল ভারতের পশ্চিমবঙ্গের দক্ষিণ চব্বিশ পরগনা জেলার একটি শহর। এটি কাকদ্বীপ মহকুমার সদর দপ্তর। এই শহরটি মুড়িগঙ্গা নদীর তীরে অবস্থিত। এই শহরে একটি মৎস বন্দর রয়েছে। এই শহরের মোট জনসংখ্যা ১৯,৩৬৮ জন।
ইতিহাস
কথিত আছে ভগীরথ গঙ্গাকে পথ দেখিয়ে নিয়ে আসার সময় এই স্থানে রাত্রিযাপন করেন৷ পরেরদিন ভোরবেলায় কাকের ডাক শুনে ঘুম ভাঙ্গে ভগীরথের৷ ঘুম থেকে উঠে দেখতে পান তাঁরা সাগরের খুবই কাছে এসে পরেছেন। তাই এই স্থানের নামকরন হয় কাকদ্বীপ ৷ এরপর গঙ্গাকে সাগরে মিলিত করেন এবং সেই স্থানের নাম হয় গঙ্গাসাগর ৷ আর ভগীরথের নামানুসারে এই নদীর নামকরন হয় ভাগীরথী ৷
ভূপ্রকৃতি
কাকদ্বীপ শহরটি সমুদ্র সমতল থেকে উচুতে অবস্থিত। ২১°৫২'৪৫" ডিগ্রি উত্তর ও ৮৮°১১'২৯" ডিগ্রি পূর্বে কাকদ্বীপ শহটি অবস্থান করছে। এই শহরটি মুড়িগঙ্গা নদীর তীরে অবস্থিত।
জনসংখ্যা
২০১১ সালের আদমশুমারী রিপোর্ট অনুযায়ী কাকদ্বীপের জনসংখ্যা ১৯,৩৬৮। এর মধ্যে ৯,৮৯৬ জন পুরুষ ও ৯,৪৭২ জন মহিলা। মোট জনসংখ্যার ৫১ শতাংশ পুরুষ ও ৪৯ শতাংশ মহিলা। এই শহরে ১৮৭২ জন ৬ বছরের কম বয়সের শিশু রয়েছে।
আঞ্চলিক ভাষা ও জনগোষ্ঠী
কাকদ্বীপের অধিকাংশ জনগোষ্ঠী মেদিনীপুর জাত। এঁরা অধিকাংশই মেদিনীপুরী বাংলা ভাষার অন্তর্গত কাঁথি বাংলায় কথোপকথন করেন। কাকদ্বীপে কলকাতার ভাষার ও চল রয়েছে।
সড়ক
কাকদ্বীপ শহরটি জাতীয় সড়ক ১১৭ দ্বারা কলকাতা, ডায়মন্ড হারবার, নামখানা ও ফ্রেজারগঞ্জ এর সঙ্গে যুক্ত রয়েছে। এই শহর থেকে কলকাতা, বর্ধমান, দীঘা, নামখানা, হাওড়া, সোনারপুর রুটে বাস চলাচল করে।
রেলপথ
কাকদ্বীপ রেলওয়ে স্টেশন হল এই শহরের প্রধান রেল স্টেশন। এই রেল স্টেশনটি শিয়ালদহ-নামখানা লাইন-এ অবস্থিত। শিয়ালদহ থেকে বালিগঞ্জ জংশন, সোনারপুর জংশন এবং বারুইপুর জংশন হয়ে প্রথমে লক্ষীকান্তপুর অব্দি ৬২ কিমি দীর্ঘ দ্বিত্ব বৈদ্যুতিক লাইনে ১ ঘণ্টা ৩০ মিনিট ও বাকি ৩৫ কিমি একক বৈদ্যুতিক লাইনে ১ ঘণ্টার পথ।
জলপথ
কাকদ্বীপে জলপথ একটি গুরুত্ব পূর্ণ পরিবহন মাধ্যম।জলপথে এখানে যাত্রী ও পণ্য উভয়ই পরিবহন করা হয়। এই শহরের এলটিসি ঘাট থেকে সাগরদ্বীপ এ পন্য, যাত্রী বাহী বার্জ ও নৌকো চলাচল করে।
অর্থনীতি
এই শহরের অর্থনীতি প্রধানত নদীর উপর অবস্থিত।এই শহর বৃহত্তর মাছের বাজার রয়েছে। মৎস আহরণ এই শহরের অর্থনীতিকে অগ্রগামী করেছে। নিকটবর্তী গঙ্গাসাগর একটি হিন্দু তীর্থক্ষেত্র ও সমুদ্র পর্যটন কেন্দ্র হওয়ায় কাকদ্বীপ বাংলার পর্যটনশিল্পে একটি নতুন স্থান অধিকার করেছে।
মৎস বন্দর
কাকদ্বীপে অবস্থিত কাকদ্বীপ মৎস্য বন্দর হল ভারতের একটি গুরুত্ব পূর্ণ মৎস বন্দর। এই বন্দর থেকে ট্রলার গুলি হুগলি নদী র মোহনায় ও গভীর সমুদ্র মৎস আরোহণ করতে যায়। প্রতিদিন এই বন্দরে প্রায় ২০০ টি ট্রলার চলাচল করে। তাছাড়া এখানে একটি বরফ কল রয়েছে।
আমিনপুর
আমিনপুর পাবনা জেলার বেড়া উপজেলার আমিনপুর থানাধীন একটি গ্রাম।
ইতিহাস
আমিনপুর নামটি আরবি শব্দ 'আমিন' থেকে নেওয়া হয়েছে। 'আমিন' শব্দের একাধিক অর্থ রয়েছে। 'আমিন ' শব্দের এক অর্থ জমি জরিপকারী। আরেক অর্থ তদারককারী।আমিনপুর গ্রামটি একটি প্রাচীন গ্রাম। মোগল আমলে এখানে জনবসতি গড়ে ওঠে। তখন মোগল কর্মচারী স্বরূপ কিছু মুসলমান ভূমি জরিপকারী 'আমিন' এখানে অস্থায়ী বসতি স্থাপন করে। এবং এই স্থানটির নামকরণ করা হয় আমিনপুর। মতান্তরে ; আমিনপুর গ্রামটি পূর্ব সিন্দুরী গ্রামের একটি পাড়া ছিল।  এককালে  এখানে সম্ভ্রন্ত মুসলমানদের বসতি ছিল।  জৈনিক সম্ভ্রান্ত ব্যক্তি ' আমিন' সাহেবের নামানুসারে গ্রামটির নামকরণ করা হয়  - আমিনপুর।
সূত্রঃ- পাবনা জেলার গ্রামের নামকরণের ইতিহাস - ১৪।
মাহমুদ মসজিদ, জুরিখ
মাহমুদ মসজিদ (Mahmud-Moschee) জার্মানির জুরিখের ফোর্শস্ট্রাসে অবস্থিত একটি মসজিদ। এটি আহমদিয়া মুসলিম সম্প্রদায়ের মালিকানাধীন এবং তাদের দ্বারাই পরিচালিত। এই মসজিদে একটি মিনার রয়েছে, এর নবনির্মাণ সুইজারল্যান্ড জনগনের ভোটের মাধ্যমে নিষিদ্ধ করা হয়েছে।
১৯৬২ সালের ২৫শে আগস্ট তারিখে আহমদিয়া আন্দোলনের প্রতিষ্ঠাতা মির্জা গোলাম আহমদের কন্যা আমাতুল হাফিজ বেগম এর ভিত্তি প্রস্তর স্থাপন করেছিলেন। ১৯৬৩ সালের জুন মাসে স্যার মুহাম্মদ জাফরুল্লাহ খান এবং জুরিখের সিটি-প্রেসিডেন্ট, এমিল ল্যান্ডল্টের উপস্থিতিতে এই মসজিদটি উদ্বোধন করা হয়।
১৯৬২ সালের জুন থেকে ১৯৭৫ সালের জানুয়ারি পর্যন্ত এই মিশনের নেতৃত্বে ছিলেন মোশতাক আহমদ বাজওয়া।
টাটা গোষ্ঠী
১৮৬৮–১৯০৪
২৯ বছর বয়সে জামশেতজি টাটা তার বাবার সংস্থায় চাকরি করেন। ১৮৭০ সালে ২২,০০০ রুপি মূলধন নিয়ে তিনি একটি ট্রেডিং সংস্থা প্রতিষ্ঠা করেন। এর পরে তিনি চিনপোকলিতে দেউলিয়ার তেল কল কিনে আলেকজান্দ্রা মিল নামে একটি সুতির মিলে রূপান্তর করেন, যা তিনি ২ বছর পরে লাভের জন্য বিক্রি করেন। ১৮৭৪ সালে, তিনি নাগপুরে এম্প্রেস মিল নামে আরও একটি সুতি কল স্থাপন করেন। তিনি ৪ টি লক্ষ্য অর্জনের স্বপ্ন দেখেছিলেন, সেগুলি হল একটি লোহা ও ইস্পাত সংস্থা স্থাপন, একটি অনন্য হোটেল স্থাপন, একটি বিশ্বমানের শিক্ষার প্রতিষ্ঠান ও একটি জল-বৈদ্যুতিক কেন্দ্র স্থাপন। তাঁর জীবদ্দশায়, ১৯০৩ সালে, কুলাবা ওয়াটারফ্রন্টের তাজমহল হোটেলটি ভারতের বিদ্যুত সহ প্রথম হোটেল হিসাবে চালু করা হয়।
তুমি আমার জীবন
তুমি আমার জীবন হচ্ছে ২০২০ সালে মুক্তিপ্রাপ্ত রাজনৈতিক-নাট্যধর্মী বীর চলচ্চিত্রের একটি প্রণয়ধর্মী গান, যা গেয়েছেন ইমরান মাহমুদুল ও কোনাল। এটির সুর ও সঙ্গীতায়োজন করেছেন আকাশ সেন এবং গীত রচনা করেছেন কবির বকুল। এছাড়াও এই গানের নৃত্য পরিচালনা করেছেন হাবিব রহমান। গানটি ২০২০ সালের ৬ ফেব্রুয়ারি চলচ্চিত্রের প্রচারণামূলক গান হিসাবে এসকে ফিল্মসের ইউটিউব চ্যানেলে প্রকাশ করা হয়।
পটভূমি
২০২০ সালে মুক্তিপ্রাপ্ত রাজনৈতিক-নাট্যধর্মী বীর চলচ্চিত্রের তুমি আমার জীবন শিরোনামের প্রথম গানটি গেয়েছেন ইমরান মাহমুদুল ও কোনাল। এটির সুর ও সঙ্গীতায়োজন করেছেন আকাশ সেন এবং গীত রচনা করেছেন কবির বকুল। এছাড়াও এই গানের নৃত্য পরিচালনা করেছেন হাবিব রহমান। তুমি আমার জীবন গানের শিরোনামটি ১৯৮৯ সালের জাফর ইকবাল ও ববিতা অভিনীত অবুঝ হৃদয় চলচ্চিত্রের আহমেদ ইমতিয়াজ বুলবুল সুর ও রচিত এবং এন্ড্রু কিশোর ও রুনা লায়লার গাওয়া একই শিরোনামের একটি গান থেকে নেওয়া হয়। গানটি ২০২০ সালের ৬ ফেব্রুয়ারি এসকে ফিল্মসের ইউটিউব চ্যানেলে মুক্তি প্রকাশ করা হয়।
নির্মাণ
ঢাকার একটি পাঁচ তারকা রেস্তোরাঁয় গানটির দৃশ্যধারণ করা হয়।
লেক তাইমির
ভূগোল
তাইমির হ্রদটি বড়, যার দৈর্ঘ্য প্রায় পূর্ব-থেকে-পশ্চিমে ১৬৫ কিলোমিটার। এটির একটি অনিয়মিত আকৃতি রয়েছে যার মধ্যে অনেকগুলি শাখা বিভিন্ন দিক থেকে প্রক্ষেপিত হয়ে একটি বিস্তৃত অঞ্চলকে আচ্ছাদিত করেছে। তবে এর সর্বোচ্চ প্রস্থ মাত্র ২৩ কিলোমিটার যা হ্রদের পূর্ব প্রান্তের দিকে অবস্থিত।
লেক তাইমির সেপ্টেম্বরের শেষ থেকে জুন পর্যন্ত বরফে ঢাকা থাকে। পশ্চিম দিক থেকে তার অববাহিকায় প্রবাহিত প্রধান নদী হল আপার তাইমিরা । এটিতে প্রবাহিত অন্যান্য নদীগুলি হল জাপাদনায়া, সেভেরনায়া, বিকাদা-গুওমা, ইয়ামু -তারিদা এবং কালামিসামো । নিম্ন তাইমিরা হ্রদ থেকে উত্তর দিকে বাইরাঙ্গা পর্বত অঞ্চল জুড়ে প্রবাহিত হয়েছে।
তাইমির হ্রদের দক্ষিণে তুন্দ্রা অঞ্চলগুলোতে ছোট ছোট হ্রদ এবং জলাভূমিতে পূর্ণ। তাইমির হ্রদের পূর্বতম অংশের পূর্ব ও দক্ষিণ-পূর্বে দুটি বেশ বড় হ্রদ রয়েছে, যা যমুনেরু উপসাগর: ৩৩ কিলোমিটার পূর্বে কুঙ্গুসালখ হ্রদ এবং ৭২ কিলোমিটার দক্ষিণ-পূর্বে লেক পোর্টনিয়াজিনো। দুটি হ্রদই প্রায় ২০ কিলোমিটার জুড়ে অবস্থিত।
বাস্তুতন্ত্র
তাইমির হ্রদ লোচ, সিগ এবং মুকসুনের মতো শীতল আর্কটিক জলের সাধারণ ধরনের মাছে ভরপুর। কিন্তু এলাকাটি দুর্গম হওয়া সত্ত্বেও কিছু মাছের প্রজাতির ব্যাপক শিকার হয়েছে।
তাপমাত্রা
তাইমির হ্রদের কাছে বাতাসের গড় তাপমাত্রা শূন্যের নীচে ১৩ °С, এবং জল +৮° এর উপরে গরম হয় না। হ্রদটি সেপ্টেম্বর থেকে জুন পর্যন্ত বরফে ঢাকা থাকে এবং প্রায় ৭৩ দিনের জন্য বরফ থেকে মুক্ত থাকে। শীতকালে, তাইমিরের একটি বড় অংশ নীচে জমে যায়, এবং প্রধান বরফের স্তরটির পুরুত্ব প্রায় 2 মিটার। হ্রদে কোন সামুদ্রিক স্তন্যপায়ী প্রাণী বা উচ্চতর উদ্ভিদ নেই, তবে ফাইটোপ্ল্যাঙ্কটন রয়েছে যা মাছ খায়। তামাইর দ্বীপপুঞ্জে পরিযায়ী লাল-স্তনযুক্ত গিজ এবং সাধারণ গিজ বাসা। শীতকালে, জলের তাপমাত্রা ১°সে-এর কিছুটা উপরে থাকে।
উদ্ভিদ এবং প্রাণিকুল
তাইমির প্রাণিকুলের মধ্যে রয়েছে রেইনডিয়ার, আরগালি, আর্কটিক ফক্স, নেকড়ে, লেমিং এবং খরগোশ। তাইমির উপদ্বীপে বন্য রেইনডিয়ারের জনসংখ্যা ইউরেশিয়ার বৃহত্তম (১,০,০০০ পর্যন্ত)। পাখির প্রজাতিগুলির মধ্যে রয়েছে তুষারময় পেঁচা এবং পার্থরিজ। আর্কটিক মহাসাগরের উপকূলে মেরু ভালুক, ওয়ালরুস, সিল এবং সাদা তিমি পাওয়া যায়। গ্রীষ্মে, উপকূলীয় টুন্ড্রা অসংখ্য পরিযায়ী পাখির (হাঁস, গিজ, রাজহাঁস, ওয়াডার, লুন, বা ডুবুরি) জন্য একটি গুরুত্বপূর্ণ নেস্টিং গ্রাউন্ড, যার মধ্যে রয়েছে ডার্কবেলযুক্ত ব্রেন্ট হংস, এবং বিপন্ন কম সাদা মুখের হাঁস এবং লাল-স্তনযুক্ত হাঁস। বাণিজ্যিক মাছের প্রজাতিগুলির মধ্যে রয়েছে স্টারজন এবং স্যামন। ১৯৭৫ সালে, কানাডা এবং আলাস্কা থেকে মাস্কোক্সেন আনা হয়েছিল এবং টেমির উপদ্বীপে পুনরায় চালু করা হয়েছিল, যা তারা পূর্ববর্তী সময়ে বাস করত। পুতোরানা রিজার্ভের নতুন পরিবেশের সাথে পুরোপুরি খাপ খাইয়ে নেওয়ার পরে, তাদের জনসংখ্যা এতটাই বৃদ্ধি পেয়েছিল যে বেশ কয়েকটি প্রাণীকে সখা (ইয়াকুটিয়া) প্রজাতন্ত্রে নিয়ে যাওয়া হয়েছিল।
বায়রাঙ্গা পর্বতমালার ক্ষয়
দক্ষিণ সমতল ভূখণ্ডের ত্রাণটি সমুদ্রের স্তর থেকে৫০ মিটার পর্যন্ত উচু, যা হিমবাহ যুগের সময় সংঘটিত হয়েছিল। বায়রাঙ্গা রেঞ্জের বৃহৎ ভূতাত্ত্বিক যুগ, হ্রদের স্তরে উল্লেখযোগ্য ঋতু, বার্ষিক এবং পরিবর্তনহীন, সারা বছর বায়ু তাপমাত্রায় বড় ধরনের পরিবর্তন উত্তর উপকূলের শিলাগুলির দ্রুত ধ্বংসের দিকে পরিচালিত করে, যা উল্লেখযোগ্য ক্ষয়ের মধ্য দিয়ে গেছে এবং প্রায়শই অস্থিতিশীল হয়। গ্রীষ্মে, হ্রদের এই অঞ্চলে প্রায়ই পাথর বৃষ্টি হয়।
আহমাদি গভর্নরেট
আহমাদি প্রশাসনিক অঞ্চল (আরবি: محافظة الأحمدي মুহাফাজাত আল-আহমাদি) কুয়েতের ছয়টি প্রশাসনিক অঞ্চলের মধ্যে একটি। এটি দেশের দক্ষিণাঞ্চলে অবস্থিত এবং এর শ্যামলিমা ও ব্রিটিশ স্থাপত্যের জন্য এটি কুয়েতে বিখ্যাত। কুয়েতের বেশ কয়েকটি তেল শোধনাগার এখানে অবস্থিত হওয়ায় আহমাদি কুয়েতের অর্থনীতির একটি গুরুত্বপূর্ণ অংশ। প্রধান আবাসিক অঞ্চলগুলির মধ্যে রয়েছে আবু হালিফা, রিক্কাহ এবং মানগাফ। আহমাদিতে কুয়েতের কয়েকটি স্পোর্টস ক্লাব এবং কমপ্লেক্সের অবস্থান। কুয়েত জাতীয় পেট্রোলিয়াম কোম্পানী সদর দফতর আহমাদিতে অবস্থিত।
আহমাদি তৎকালীন কুয়েত তেল কোম্পানির (কেওসি) সদরদফতর হিসেবে অধিক পরিচিত।
১৯৪৭ সাল থেকে ১৯৭০ সাল পর্যন্ত এবং সম্ভবত এর পরেও এখানে বেশ কয়েক হাজার ব্রিটিশ প্রাক্তন প্যাট এবং তাদের পরিবারের বসবাস ছিল। মূল শহরের নকশা গ্রিড টাইপের ছিল এবং একে অপরের ডান কোণে রাস্তাগুলি বিন্যস্ত ছিল এবং সংখ্যাসূচক নাম দেওয়া হয় (উদাঃ ১ম স্ট্রিট, ২য় স্ট্রিট এভাবে পর্যায়ক্রমে)। ডান ভাগে এভিনিউগুলোর অবস্থান ছিল। শহরটি সমুদ্রের প্রায় ৭ মাইল (১১ কিমি) দূর থেকে এর দিকে ঢালুতে নির্মিত হয়। পাহাড়ের চূড়া দিয়ে আড়াআড়ি চলা সড়কটিকে "প্রধান সড়ক" বলা হয়। এটি কেওসি-র সদরদফতরেকে উপরের স্তরে স্থাপন করেছে। এটি কেওসি র‌্যাঙ্কের ক্রম ধরে পাহাড়ের নিচে নেমেছে। শহরের হুবারা ক্লাব ছিল - এটি সুইমিং পুল, সভা ঘর, রেস্তোঁরা, স্কোয়াশ কোর্ট, টেনিস কোর্ট ইত্যাদি নিয়ে একটি কমপ্লেক্স ছিল। কেওসির কর্মচারীরা এই ক্লাবে প্রতিদিন মিলিত হতো ও আড্ডা দিতো। তাদের সন্তানরা তাদের বেশিরভাগ সময় এখানে কাটাতো। 'পাহাড়ের' নিচের দিকে ছিল 'সৌক' বা কেনাকাটার এলাকা; একটি সিনেমা হল ছিল, এটি এখন বন্ধ এবং কয়েকটি দোকান আছে।
আহমাদি নিম্নলিখিত জেলাগুলো নিয়ে গঠিত:
খেলাধুলা
আল-আহমাদি স্টেডিয়ামটি আল আহমাদিতে অবস্থিত।
সরকার
জাবির আবদুল্লাহ দ্বিতীয় জাবির আবদুল্লাহ ১৯৬২-১৯৮৫ সালে গভর্নর হিসাবে দায়িত্ব পালন করেন। ১৯৯৬-১৯৯৯ সালে গভর্নর হিসাবে দায়িত্ব পালন করেন।
প্রিট্‌জকার পুরস্কার
প্রিট্‌জকার পুরস্কার (ইংরেজি ভাষায়: Pritzker Prize) একটি বার্ষিক সম্মাননা। হায়াট ফাউন্ডেশন কর্তৃক প্রদত্ত এই পুরস্কারটি স্থাপত্যে উৎকর্ষ অর্জনের জন্যে প্রদান করা হয়। “একজন জীবন্ত স্থপতি, যার নির্মিত কাজ মেধা, দূরদর্শিতা, অঙ্গীকার এবং দায়িত্ববোধ প্রদর্শন করে; স্থাপত্য শিল্প প্রয়োগের মাধ্যমে যার কাজ ভৌত পরিবেশ ও মানবজাতির কল্যাণে গুরুত্বপূর্ণ অবদান রেখেছে” তাকে প্রিট্‌জকার পুরস্কার প্রদান করা হয়। মার্কিন উদ্যোক্তা জে এ. প্রিট্‌জকার ও তার সহধর্মিনী সিনডি ১৯৭৯ সালে এই পুরস্কারটি প্রবর্তন করেন। মার্কিন যুক্তরাষ্ট্রের অন্যতম ধনী পরিবার, প্রিট্‌জকার পরিবার এই পুরস্কারটি অর্থায়ন করে। প্রিট্‌জকার পুরস্কার স্থাপত্য ক্ষেত্রে বিশ্বের অন্যতম মর্যাদাপূর্ণ পুরস্কার হিসেবে বিবেচিত। একে অনেক সময় স্থাপত্যে নোবেল বলা হয়। জাতি, ধর্ম, বর্ণ এবং মতাদর্শ নির্বিশেষে এই পুরস্কারটি প্রদান করা হয়। প্রিট্‌জকার পুরস্কারের আর্থিক মূল্য ১০০,০০০ মার্কিন ডলার। এর সাথে একটি সনদপত্র এবং একটি ব্রোঞ্জ মেডেল দেয়া হয়। মেডেলে ল্যাটিন ভাষায় লিখা থাকে - firmitas, utilitas, venustas (বাংলা: টেকসই, উপযোগিতা এবং সৌন্দর্য)। এই লিখাটি রোমান স্থপতি ভিট্রুভিয়াস হতে উৎসারিত। ১৯৮৭ সালের পূর্বে এই পুরস্কারের সাথে একটি ভাস্কর্যও দেয়া হত।
২০০৯ নাদাদ, এই পুরস্কারের নির্বাহী পরিচালক হলেন মার্থা থর্ন।
প্রাপক
thumb|upright|alt=The inaugural laureate [[Philip Johnson behind an architectural model|The inaugural laureate Philip Johnson]] thumb|upright|Winner in 1983, [[I. M. Pei|Ieoh Ming Pei]] upright|thumb|1984 laureate [[Richard Meier]] thumb|upright|[[Oscar Niemeyer won in 1988]] thumb|upright|[[Alvaro Siza|Álvaro Siza won in 1992]] thumb|upright|1993 laureate [[Fumihiko Maki]] thumb|upright|Winner in 1995, [[Tadao Ando]] thumb|upright|alt=1999 winner [[Norman Foster, Baron Foster of Thames Bank|Norman Foster, giving a speech behind a lecturn|1999 winner Norman Foster]] thumb|upright|[[Rem Koolhaas won in 2000]] thumb|upright|[[Jean Nouvel won in 2008]] thumb|upright|[[Kazuyo Sejima of SANAA won in 2010]] thumb|upright|[[Eduardo Souto de Moura won in 2011]]
বাড়ির প্রকারের তালিকা
এটি বাড়ির প্রকারের একটি তালিকা । ঘরগুলো বিভিন্ন ধরনের রীতি ও প্রয়োজন মাফিক তৈরি করা যেতে পারে।একটি মৌলিক বিভাজন হল ফ্রি-স্ট্যান্ডিং বা একক-পরিবার বিচ্ছিন্ন বাড়ি এবং বিভিন্ন ধরনের সংযুক্ত বা বহু-পরিবারের আবাসিক বাসস্থানের মধ্যে।উভয়ই পরিমাপে এবং প্রদত্ত আবাসনের পরিমাণে ব্যাপকভাবে পরিবর্তিত হতে পারে।
কুঁড়েঘর
একটি কুঁড়েঘর হল তুলনামূলকভাবে সাধারণ নির্মাণের একটি বাসস্থান, সাধারণত এক রুমের এবং এক চালা ব উচ্চতায় একতলা ।কুঁড়েঘরের নকশা এবং উপকরণ বিশ্বজুড়ে ব্যাপকভাবে পরিবর্তিত হয়।
কুটির
একটি কুটির হচ্ছে একটি ছোট গৃহ, সুউচ্চ নয়, যদিও শব্দটি কখনও কখনও বড় কাঠামোতে প্রয়োগ করা হয়।
র্যাঁশ
র্যাঁশ মূলত একটি অফিস গৃহ ও একটি পশু রেখে চিকিৎসা করার মত রুম যুক্ত বাড়ি। বর্তমানে একটি র্যাঁশগৃহ অথবা র্যাঁশ একটি সুউচ্চ নয় এমন একচালা ও একটি গাড়ি রাখার রুম যুক্ত ইংরেজি এল‌ L বা ইউ U আকারে গড়া বাড়ি। র্যাঁশ শৈলীতে আছে:
আই-গৃহ
একটি আই-গৃহ হচ্ছে একটি দোতলা বা দোচালা ইংরেজি বর্ণ আই-আকারের বাড়ি।
একচালা দ্বিতলালয়
একচালা দ্বিতলালয়' হল একটি বাড়ির নকশা যা সাধারণত ১৯৫০ এবং ১৯৬০-এর দশকে নির্মিত হয়েছিল। এটিতে দুটি প্রায় সমান বিভাগ রয়েছে যা দুটি ভিন্ন স্তরে অবস্থিত, করিডোরে একটি ছোট সিঁড়ি তাদের সংযুক্ত করে।
বুরুজালয়
একটি বরুজালয় হচ্ছে একটি নিবিড় একচালা বিশিষ্ট বহুতলালয়, সুরক্ষামূলক ভবন।
উঠোনালয়
উঠোনালয় বা উঠোন বাড়ি হচ্ছে একটি অভ্যন্তরীণ বা পার্শ্ব প্রাঙ্গনযুক্ত গৃহ। বাংলাদেশে উঠোনালয় ব্যাপক প্রচলিত।
বাগানবাড়ি
এ ধরনের বাড়িতে একটি সংযুক্ত বৃহৎ উদ্যান থাকে।
বসতবাড়ি
মূলত জমিদারবাড়ি, এ ধরনের বাগানবাড়িতে সুবৃহৎ অট্টালিকা সহ সুবিশাল উদ্যান থাকে।
বহুকোণালয়
এ ধরনের গৃহ চারের অধিক কোণে বিভক্ত বহুতল হয়।
রণপালয়
এ ধরনের কুঁড়েঘর বা কুটির রণপার উপর নির্মিত। সাধারণত জলের উপরে অঢালু ভূমি উপর যেমন: পাহাড়ের ঢাকে।
নারিয়াকি নাকায়ামা
ডান|থাম্ব| নারিয়াকি নাকায়ামা (২০০৮) নারিয়াকি নাকায়ামা (中山 成 彬, নাকায়ামা নারিয়াকি, জন্ম 7 জুন 1943) একজন জাপানি রাজনীতিবিদ। তিনি জুনিচিরো কইজুমির মন্ত্রিসভায় শিক্ষা, সংস্কৃতি, ক্রীড়া, বিজ্ঞান ও প্রযুক্তি মন্ত্রীর দায়িত্ব এবং পরে তারা আসার অধীনে ভূমি, অবকাঠামো, পরিবহন ও পর্যটন মন্ত্রীর দায়িত্ব পালন করেছিলেন। অফিসে মাত্র চার দিন থাকার পরে তিনি বেশ কয়েকটি গ্যাফের কারণে পদত্যাগ করেছিলেন। ২০০৪ সালের ২৪ সেপ্টেম্বর নিয়োগপ্রাপ্ত, তিনি ২৮ সেপ্টেম্বর ২০০৮ এ পদত্যাগ করেন। এলডিপি-র অনুমোদনের পরে ২০০৯ সালের সাধারণ নির্বাচনে তিনি তার আসনটি হেরে যান, অবশেষে ২০১২ সালের সাধারণ নির্বাচনে জাপান রিস্টোরেশন পার্টির সদস্য হিসাবে ডায়েটে ফিরে আসেন। ২০১৪ সালের সাধারণ নির্বাচনে তিনি আবারও নিজের আসনটি হারিয়েছেন।
লেভেন্তে রিজ
লেভেন্তে রিজ (২ ডিসেম্বর ১৯৭৪ – ১৯ সেপ্টেম্বর ২০১৯ ) একজন হাঙ্গেরীয় শিক্ষাবিদ ও রাজনীতিবিদ ছিলেন। তিনি ২০১০ সাল থেকে ২০১৪ সাল পর্যন্ত হাঙ্গেরীয় আইনসভায় রাকোসমেন্তে সংসদীয় আসনের সাংসদ হিসেবে দায়িত্ব পালন করেছেন। তিনি ১ অক্টোবর ২০০৬ থেকে মৃত্যুর পূর্ব পর্যন্ত রাকোসমেন্তের মেয়র ছিলেন।
তিনি ১৪ মে ২০১০ থেকে ৫ মে ২০১৪ পর্যন্ত অর্থ ও তথ্য প্রযুক্তি সংক্রান্ত কমিটির সদস্য হিসেবে দায়িত্ব পালন করেছিলেন।
২০১৯ সালের ১৩ আগস্ট লেভেন্তে রিজ ঘোষণা দিয়েছিলেন যে, তিনি স্বাস্থ্যগত কারণে ২০১৯ সালের হাঙ্গেরীয় স্থানীয় সরকার নির্বাচনে প্রতিদ্বন্দ্বিতা করবেন না। তিনি ২০১৯ সালের ১৯ সেপ্টেম্বর মৃত্যুবরণ করেন।
সাবাহ রাজ্য মসজিদ
সাবাহ রাজ্য মসজিদ (এছাড়াও মসজিদ নেগ্রি সাবাহ নামে পরিচিত) হচ্ছে মালয়েশিয়ার সাবাহ রাজ্যের কেন্দ্রীয় মসজিদ। জালান মাত সাল্লেহ এবং জালান তঙ্কু আবদুল রহমানের নিকটস্থ সেমবুলানে এটি অবস্থিত।
ইতিহাস
১৯৭০ সালে এর নির্মাণকাজ শুরু হয়েছিল এবং ১৯৭৫ সালে সম্পন্ন হয়েছে। স্থাপত্য নকশাটি দিতো বাহারউদ্দিন আবু কাসিমের নেতৃত্বে আরকিটেক জুড়ুবিনা বার্তিগা করেছিলেন। মসজিদটি আনুষ্ঠানিকভাবে ১৯৭৭ সালের ২৮শে জুন ক্যালানটানের সুলতান ইয়াহিয়া পেট্রা ষষ্ঠ ইয়াং ডি-পের্টুয়ান আগং দ্বারা উদ্বোধন করা হয়েছে।
সাবাহ রাজ্যর সমাধি
সাবাহ রাজ্যের মাজার মসজিদটির নিকটে অবস্থিত। ১৯৭৬ সালের জুন মাসে ডাবল সিক্স ট্র্যাজেডি বিমান দুর্ঘটনায় মারা যাওয়া সাবাহের মুখ্যমন্ত্রী টুন ফুয়াদ স্টিফেনস প্রথম ব্যক্তি হিসেবে এই সমাধিতে শায়িত হন।
শা'বান
শা'বান (شعبان) ইসলামি বর্ষপঞ্জির ৮ম মাস।
রুচিরা পল্লিয়াগুরুগে
আম্পায়ার জীবন
২০১২ সালের মার্চ মাসে কিংসটাউনে অনুষ্ঠিত ওয়েস্ট ইন্ডিজ-অস্ট্রেলিয়ার মধ্যকার একদিনের আন্তর্জাতিকের মাধ্যমে রুচিরা পল্লিয়াগুরু’র আম্পায়ার হিসেবে ক্রিকেট খেলায় অভিষেক ঘটে। তবে রুচিরা’র আম্পায়ার জীবনে বেশ বিতর্ক ঘিরে আছে। সানডে টাইমসের মাধ্যমে জানা যায়, জ্যেষ্ঠ ক্রিকেট আম্পায়ারগণ শ্রীলঙ্কা ক্রিকেটে তার আইসিসি প্যানেলে নাম প্রেরণের বিষয়ে অভিযোগ দায়ের করা হয়েছিল। তার নাম প্রেরণের বিষয়ে কোনরূপ মেধা যাচাই প্রক্রিয়া অনুসরণ করা হয়নি। টাইমসের নিবন্ধে উল্লেখ করা হয়, রুচিরা পল্লিয়াগুরু’র খেলা পরিচালনার মান অত্যন্ত নিম্নস্তরের। সংক্ষুদ্ধ আম্পায়ারগণ একজন জ্যেষ্ঠ ক্রিকেট কর্মকর্তাকে আম্পায়ারদের পরীক্ষার ফলাফল বহি পুণঃনিরীক্ষণের জন্য অনুরোধ করেছেন। কিন্তু, ঐ কর্মকর্তা তাদেরকে জানান যে, ফলাফল বহি চুরি হয়ে যাওয়ায় পুণঃমূল্যায়ণ করা সম্ভব নয়। ''
২০১২ সালের এশিয়া কাপের গুরুত্বপূর্ণ মুহুর্তে আউটের বিতর্কিত সিদ্ধান্ত দিয়ে পুনরায় সংবাদ শিরোনামে চলে আসেন পল্লিয়াগুরু। ১৬ মার্চ, ২০১২ তারিখে বাংলাদেশ ও ভারতের মধ্যকার খেলায় তিনি থার্ড আম্পায়ারের দায়িত্বে ছিলেন। ব্যাটসম্যানকে বেনিফিট অব ডাউটে সিদ্ধান্ত না দিয়ে তিনি আউট হিসেবে লাল বোতামে চাপ দেন। সাকিব আল হাসানকে ক্রিজে থাকা অবস্থায় তিনি এ সিদ্ধান্ত দেন। বাংলাদেশের ইংরেজি দৈনিক ডেইলি স্টারে উল্লেখ করা হয় যে, রুচিরা দর্শকদেরকে হতবাক করে দিয়ে সাকিব আল হাসানকে প্যাভিলিয়নে ফেরত পাঠিয়েছেন।
অনুশীলন নাট্যদল
অনুশীলন নাট্যদল রাজশাহী বিশ্ববিদ্যালয় কেন্দ্রিক একটি নাট্যগোষ্ঠী। সৃজনশীল ও সময়োপযোগী নাটক তারা মঞ্চস্থ করে থাকে। এর দল প্রধান হচ্ছেন নাট্যকার মলয় ভৌমিক। বিশ্ববিদ্যালয় কেন্দ্রীয় নাট্যদল হলেও দেশের প্রথম সারির গ্রুপের একটি অনুশীলন নাট্যদল।
পটভূমি
‘নাট্য আন্দোলন সমাজ পরিবর্তন আন্দোলনের একটি অংশ’ স্লোগানকে ধারণ করে এই নাট্যদলটি ১৯৭৯ সালের ৮ অক্টোবর রাজশাহী বিশ্ববিদ্যালয়ে যাত্রা শুরু করে। শুরুতে ‘অনুশীলন ঊনআশি’ নাম নিয়ে আত্মপ্রকাশ করে। পরে পরিবর্তন করে নাম রাখা হয় ‘অনুশীলন নাট্যদল’।
কার্যক্রম
অনুশীলন এখন পর্যন্ত ৬৪ টি নাটক প্রযোজনা করেছে। তাদের সর্বশেষ নাটক বুদেরামের কূপে পড়া এর প্রথম প্রদর্শনী ২০১৮ সালের ১৮ ডিসেম্বর রাজশাহী বিশ্ববিদ্যালয়ের কাজী নজরুল ইসলাম মিলনায়তনে মঞ্চায়িত হয়। অনুশীলন দেশের বাইরেও বিভিন্ন সময় মঞ্চ নাটক প্রযোজনা করেছে। রবীন্দ্রনাথের সার্ধশতবার্ষিকীর অনুষ্ঠান উপলক্ষে ঠাকুরদালান মঞ্চে আমন্ত্রণ পেয়েছিল দলটি। সেখানে তারা রবীন্দ্রনাথের রথের রশি নাটক মঞ্চায়ন করে।
কোতোয়ালী থানা, দিনাজপুর
কোতোয়ালী থানা বাংলাদেশের দিনাজপুর জেলার অন্তর্গত দিনাজপুর সদর উপজেলার একটি থানা।
পটভূমি
১৮৯৯ খ্রিস্টাব্দে কোতোয়ালী থানা প্রতিষ্ঠা লাভ করে।
প্রশাসনিক এলাকাসমূহ
দিনাজপুর সদর উপজেলার ১টি পৌরসভা ও ১০টি ইউনিয়নের প্রশাসনিক কার্যক্রম কোতোয়ালী থানার অধীন।
পূর্ব তিমুরের টেলিযোগাযোগ ব্যবস্থা
পূর্ব তিমুরের টেলিযোগাযোগ ব্যবস্থা বলতে পূর্ব তিমুরে তারবিহীন বা তারের মাধ্যমে দূরবর্তী স্থানে সংবাদ আদান-প্রদান ও যোগাযোগ ব্যবস্থাকে নির্দেশ করা হয়। দীর্ঘদিন ঔপনিবেশিক শাসনের অধীনে থাকায় এবং দুর্গম এলাকার পাশাপাশি সংঘর্ষের কারণে পূর্ব তিমুরের টেলিযোগাযোগ খাতটি ততটি বিকশিত হয়ে ওঠেনি ও এখানে টেলিফোন, এমন কি ইন্টারনেটের ব্যবহারও তুলনামূলকভাবে সীমিত।
টেলিফোন
১৯৯৯ সালে পূর্ব তিমুর থেকে ইন্দোনেশিয়া চলে যাবার সময় দেশটির টেলিফোন যোগাযোগের পরিকাঠামোর অবকাঠামো ধ্বংস করে দিয়েছিল এবং টেলকম ইন্দোনেশিয়া এখানে প্রদত্ত তাদেের সেবা প্রদান সম্পূর্ণ বন্ধ করে দেয়। আন্তর্জাতিক টেলিযোগাযোগ ইউনিয়ন পূর্ব তিমুরের জন্য একটি নতুন আন্তর্জাতিক কলিং কোড (+৬৭০) বরাদ্দ করলেও দেশটিতে আন্তর্জাতিক প্রবেশাধিকার প্রায়শই বেশ সীমিত পরিসরে কার্যকর থাকে।
রেডিও
পূর্ব তিমুরের কমপক্ষে ২১টি রেডিও স্টেশন রয়েছে। প্রধান স্টেশনটি হচ্ছে রেডিও তিমুর লেস্টে; যেটিতে তেতুুম, পর্তুগিজ এবং ইন্দোনেশিয় ভাষায় অনুষ্ঠান সম্প্রচার কার্যক্রম চলে। অন্যান্য রেডিও স্টেশনগুলির মধ্যে রয়েছে রেডিও কেমানেক, রেডিও ফালিন্টিল এবং রেডিও রেঁনাসাস। পর্তুগাল রেডিও, রেডিও অস্ট্রেলিয়া, বিবিসি ওয়ার্ল্ড সার্ভিস প্রভৃতি এফএম সম্প্রচার কার্যক্রম রয়েছে। কমিউনিটি রেডিও স্টেশনগুলি পুরো দেশ জুড়ে সম্প্রচার কার্যক্রম চালায় টোকোডেডে এবং ফাটালুকুর মতো বিভিন্ন আঞ্চলিক ভাষায়।
টেলিভিশভিন
পূর্ব তিমুরের টেলিভিশাও তিমুর লেস্টে বা টেলিভিজায়ুন তিমুর লোরোসে নামে পরিচিত একটি সরকারি জাতীয় টেলিভিশন আছে, যেটিতে তেতুম ভাষা এবং পর্তুগিজ ভাষায় স্থানীয় অনুষ্ঠান এবং পর্তুগালের অনুষ্ঠান আরটিপি কর্তৃক পুনঃবিন্যস্তকরণের মাধ্যমে সম্প্রচার করা হয়।
২০০৭ সালের মে মাসে আরটিটিএল'এর রেডিও ও টেলিভিশনের অনুষ্ঠান টেলকম ইন্দোনেশিয়ার সেবা ব্যবহার করে স্যাটেলাইটের মাধ্যমে সম্প্রচার করা হয়।
২০০৯ সালের ফেব্রুয়ারিতে ব্রাজিলের রিডি গ্লোবোর অনুষ্ঠান সম্প্রচার শুরু করে টিভিটিএল।
ইন্টারনেট
পূর্ব তিমুরের জন্য ইইন্টারনেট কান্ট্রি কোড .টিএল (.tl)। এটি .টিপি (.tp) থেকে (পর্তুগিজ তিমুর) পরিবর্তীত হয়েছে ২০০২ সালের ২০ মে দেশটি স্বাধীনতা লাভের ফলে।
পূর্ব তিমুরে কেবলমাত্র একটি ইন্টারনেট সার্ভিস প্রোভাইডার রয়েছে যা তিমুর টেলিকম কোম্পানি। এখানকার ১৩.৪% লোক ইন্টারনেট সুবিধা ভোগ করে।
অবরুদ্ধ
ইন্টারনেট বা প্রকাশিত প্রতিবেদন গুলি পঠনের উপর কোনও সরকারি নিষেধাজ্ঞা নেই; বা, সরকার ই-মেইল বা ইন্টারনেট চ্যাট রুমগুলি নিরীক্ষণ করে এমন কোনো প্রমাণও দৃষ্ট হয়নি কখনও। আইনে গোপনীয়তা, পারিবারিক, গৃহ অথবা চিঠিপত্রে হস্তক্ষেপ নিষিদ্ধ করে এবং সরকার সাধারণত এই নিষেধাজ্ঞাগুলির প্রতি সম্মান প্রদর্শন করেন।
রজব
রজব (رجب) ইসলামি বর্ষপঞ্জির ৭ম মাস। রজব শব্দের অর্থ সম্মান করা। ইসলামে চারটি পবিত্র মাসের একটি হিসাবে একে গণ্য করা হয়, যে মাসে যুদ্ধ করা নিষিদ্ধ। প্রাক ইসলামি আরবদের মাঝেও এই চার মাস সময় যুদ্ধবিগ্রহ ধর্মহীন বলে বিবেচিত হত।
শিয়ারা বিশ্বাস করে রজব মাসেই আলী ইবন আবী তালিব, শিয়া ইসলামের প্রথম ইমাম এবং সুন্নি ইসলামের চতুর্থ খলিফা, কাবা শরীফের ভিতরে জন্মগ্রহণ করেন, মুসলিমদের জন্য উপাসনার সবচেয়ে পবিত্র স্থান।
মুহাম্মদ রজবের চাঁদ দেখা গেলে, তিনি নিম্নোক্ত ভাষায় আল্লাহর কাছে প্রার্থনা করতেন:
اللّهمّ بارك لنا في رجب و شعبان وبلّغنا رمضان Allāhumm-a bārik lanā fī rajab-a wa shaʻbān-a wa balligh-nā shahra ramaḍān-a
"হে আল্লাহ, রজব এবং শাবান মাস আমাদের জন্য বরকতময় করুন, এবং আমাদের রমজান মাসে পৌঁছে দিন। (ব্যাখ্যাঃ রমজানের পর্যন্ত আমাদের জীবন দীর্ঘায়িত করুন, যাতে আমরা তার ফযীলত ও নেয়ামত থেকে লাভবান হতে পারি)।"
ইসলামিক ঘটনাবলী
<!--* 01 Rajab Prophet Muhammad was put into the womb of his mother.
জাজিরা ইউনিয়ন
শিক্ষা
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-আব্দুর রহমান হাওলাদার
আল বিদিয়া মসজিদ
আল-বিদিয়া মসজিদ (مَسْجِد ٱلْبِدْيَة, কখনও কখনও আল-বিদিয়াহ (ٱلْبِدِيَة) বা আল-বাদিয়াহ (ٱلْبَدِيَة)) নামে পরিচিত।সংযুক্ত আরব আমিরাতের ফুজাইরাহ আমিরাতের একটি ঐতিহাসিক মসজিদ। এটি ছিল দেশটির প্রাচীনতম মসজিদ, ২০১৮ সালের সেপ্টেম্বরে আবুধাবি আমিরাতের আল আইন শহরের শেখ খলিফা বিন জায়েদ আল নাহিয়ান মসজিদের কাছে ইসলামী স্বর্ণযুগের ১০০০ বছরের পুরনো মসজিদের ধ্বংসাবশেষ আবিষ্কারের আগে এটি ছিল দেশটির সবচেয়ে প্রাচীন মসজিদ।  এটি এখনও ব্যবহৃত হচ্ছে, আমিরাতের রাজধানী শহর থেকে প্রায় ৪০ কিমি (২৫ মিনিট) উত্তরে আল-বাদিয়াহ বা আল-বিদিয়াহ নামক একটি ছোট গ্রামে অবস্থিত এবং এটি "উসমানীয় মসজিদ" নামেও পরিচিত।
ইতিহাস
মসজিদটি নির্মাণের তারিখ সম্পর্কে সঠিক তথ্য জানা যায়নি। মাটি ও পাথর দিয়ে নির্মিত  কাঠামোটিতে  কোনও কাঠ ব্যবহার করে করা হয়নি। তাই তেজস্ক্রিয় কার্বনভিত্তিক কালনিরূপণ ব্যবহার সম্ভব নয়। এটি ১৫ শতকের কোনো এক সময়ে নির্মিত হয়েছে বলে ধারণা করা হয়, তবে কিছু পূর্ববর্তী অনুমিত সময়ের প্রস্তাব করা হয়েছে।  ১৯৯৭-৯৮ সাল পর্যন্ত সিডনি বিশ্ববিদ্যালয়ের সহযোগিতায় ফুজাইরাহর প্রত্নতাত্ত্বিক কেন্দ্র এই স্থানটি তদন্ত করেছিল।. ফুজাইরাহ প্রত্নতত্ত্ব ও ঐতিহ্য বিভাগ এই সিদ্ধান্তে উপনীত হয়েছিল যে মসজিদটি ১৪৪৬ খ্রিস্টাব্দে নির্মিত হয়েছিল বলে ধারণা করা হয়, পাশাপাশি মসজিদ এবং গ্রামকে ঘিরে দুটি ওয়াচ টাওয়ার রয়েছে।
সোলান
সোলান (Solan) ভারতের হিমাচল প্রদেশ রাজ্যের সোলান জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৪৬৭ মিটার (৪৮১২ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে সোলান শহরের জনসংখ্যা হল ৩৪,১৯৯ জন। এর মধ্যে পুরুষ ৫৬% এবং নারী ৪৪%।
সিরাজগঞ্জ পলিটেকনিক ইনস্টিটিউট
সিরাজগঞ্জ পলিটেকনিক ইনস্টিটিউটঁ বাংলাদেশের একটি কারিগরী শিক্ষাপ্রতিষ্ঠান। মাত্রা ৪০ জন ছাত্র নিয়ে কম্পিউটার বিভাগের যাত্রা শুরু হয়।   এই পলিটেকনিক ইনস্টিটিউট এর ২০০০ সালে ভিত্তি প্রস্তর স্থাপিত হয় এবং ২০০৪ সালে এটি শিক্ষা কার্যক্রম শুরু করে।
অবস্থান
ফকিরতলা, কাজিপুর রোড। সিরাজগঞ্জ
ইতিহাস
এটি শিক্ষা কার্যক্রম শুরু করে ২০০৪ সালে মাত্র ৪০ জন ছাত্রছাত্রী এবং ১ টি মাত্র কম্পিউটার টেকনোলজি নিয়ে। বর্তমানে এই প্রতিষ্ঠানে ৫ টি টেকনোলজি চালু আছে।
টেকনোলজি
একাডেমিক টেকনোলজিসমূহের মধ্যে রয়েছে:
দারুল আমান ইউনিয়ন
দারুল আমান ইউনিয়ন বাংলাদেশের ঢাকা বিভাগের শরীয়তপুর জেলার ডামুড্যা উপজেলার একটি ইউনিয়ন।
গ্রাম সমূহ
নান্দ্রা, গুয়াখোলা, গোয়ালকুয়া, রামরায়েরকান্দি, উত্তর ডামুড্যা, কাইলারা।
আয়তন ও জনসংখ্যা
আয়তন- ১২৪৭ একর। জনসংখ্যা- পুরুষ- ৫১১১, মহিলা-৫৬৬৯।
শিক্ষা
শিক্ষারহার– ৫৪.৩২%।
জনপ্রতিনিধি
বর্তমান চেয়ারম্যান: মোঃ মোক্তার হোসেন খান
জ্যানেট ট্রেভেলিয়ান
জ্যানেট পেনরোজ ট্রেভেলিয়ান, সিএইচ ( ৬ নভেম্বর ১৮৯৭ - ৭ সেপ্টেম্বর ১৯৫৬) ছিলেন একজন ব্রিটিশ লেখিকা এবং সমাজকর্মী।
জীবনী
ট্রেভেলিয়ান ১৮৭৯ সালের ৬ নভেম্বর অক্সফোর্ডে জন্মগ্রহণ করেছিলেন। তিনি শিল্প সমালোচক হামফ্রি ওয়ার্ড এবং লেখক মেরি অগাস্টা ওয়ার্ডের কন্যা ছিলেন এবং তার মায়ের মাধ্যমে ম্যাথিউ আর্নল্ড ও টমাস আর্নল্ডের সাথে সম্পর্ক ছিল। কনজারভেটিভ এমপি আর্নল্ড ওয়ার্ড ছিলেন তার ভাই।
বাড়িতে পড়াশোনা করা এবং বিশ্ববিদ্যালয়ে পড়া ছাড়াই, তিনি ১৯৯০ এর দশকের গোড়ার দিকে অ্যাডল্ফ জালিচারের নতুন টেস্টামেন্টের পরিচিতি এবং উইলহেলম বাউসেটের "লাইফ অফ জিসাস" অনুবাদ করেছিলেন। ১৯২০ সালে মায়ের মৃত্যুর পরে তিনি তার মায়ের জীবনী রচনা করেছিলেন।
১৯৩৬ সালে তিনি কম্প্যানিয়ন অব অনার নিযুক্ত হয়েছিলেন। ১৯০৪ সালের ১৯ মার্চ তিনি ইতিহাসবিদ জর্জ ম্যাকাওলে ট্রেভেলিয়ানের সাথে বিবাহবন্ধনে আবদ্ধ হয়েছিলেন এবং তাদের দুটি ছেলে ও একটি মেয়ে রয়েছে। ১৯৫৬ সালের সেপ্টেম্বর নিউক্যাসল-আপন-টাইনের রয়্যাল ইনফর্মারিতে আর্টেরিওসিসজনিত কারণে  তিনি মারা যান।
শবরী নদী
সাবরী নদীটি গোদাবরীর প্রধান উপনদীগুলির মধ্যে একটি।এটি উড়িষ্যার পূর্বঘাটের পশ্চিম ঢালগুলি থেকে ১৩৭০ মিটার উচ্চতায় সিনকারারাম পর্বতমালার থেকে উৎপন্ন হয়। এটি ওড়িশায় কোলাব নদী নামেও পরিচিত। সাবরি নদী উপকূল প্রায় ১২৫০ মিমি গড় বৃষ্টিপাত পায়। এটি ছত্তিশগড় ও ওড়িশা রাজ্যের মধ্যকার সাধারণ সীমা গঠন করে এবং পরে গোদাবরী নদী বরাবর একত্রিত হয়ে অন্ধ্র প্রদেশে প্রবেশ করে। সাবরী জুড়ে উড়িষ্যাতে অবস্থিত উচ্চ কোলাব প্রকল্প, সেচ ও জল বিদ্যুৎ উৎপাদনের জন্য জল সরবরাহকারী একটি প্রধান বাঁধ প্রকল্প।
ছত্তিশগড় ও উড়িষ্যার মধ্যে সীমানা সৃষ্টির ২০০ কিলোমিটার দীর্ঘ প্রবাহ গড়ে প্রতি বর্গ কিমি দৈর্ঘ্য ২.২৫ মিটার। নদীটির এই প্রসারিত স্থল ভাগে প্লাবন কমানোর জন্য সিরিজের মাঝারি মাথ (20 মিটার) ব্যারেজ নির্মাণের মাধ্যমে যথেষ্ট জলবিদ্যুৎ উৎপাদনের সম্ভাবনা রয়েছে।   ওড়িশার ইন্দিবতী নদীতে অতিরিক্ত জল জৌরা নাল্লার মাধ্যমে সাবরি নদীতে প্রবাহীত করা যায় যার মাধ্যমে ইন্দ্রবতী বন্যা জলের স্বাভাবিকভাবেই সাবরী উপত্যকায় প্রবাহিত হয়।
হাবিবুল ইসলাম ভূঁইয়া
হাবিবুল ইসলাম ভূঁইয়া বাংলাদেশের আইনজীবী ও রাজনীতিবিদ যিনি বাংলাদেশের আইন, বিচার ও সংসদ বিষয়ক মন্ত্রী ছিলেন।
প্রাথমিক জীবন
হাবিবুল ইসলাম ভূঁইয়া কিশোরগঞ্জ জেলা য় জন্মগ্রহণ করেন। তিনি ঢাকা বিশ্ববিদ্যালয় থেকে ১৯৬৪ সালে বিএ ও ১৯৬৬ সালে এমএ পাশ করেন। একই বিশ্ববিদ্যালয় থেকে তিনি ১৯৬৮ সালে এলএলবি পাশ করেন।
রাজনৈতিক ও কর্মজীবন
হাবিবুল ইসলাম ভূঁইয়া ১৯৬৫ সালে আইনজীবী হিসেবে কর্মজীবন শুরু করেন। তিনি ১৯৭০ সালে পূর্ব পাকিস্তানের হাইকোর্টের একজন আইনজীবী এবং ১৯৭৩ সালে পাকিস্তানের সুপ্রিম কোর্টের একজন আইনজীবী হিসেবে নিজেকে নথিভুক্ত করেন। তিনি বাংলাদেশের সুপ্রিম কোর্টের আপিল বিভাগের একজন সিনিয়র আইনজীবী হিসেবেও নথিভুক্ত। তিনি ১৯৮৮ সালে হাইকোর্ট বিভাগের বিচারক হিসাবে নিযুক্ত হন।
২ মে ১৯৯০ থেকে ৬ ডিসেম্বর ১৯৯০ সাল পর্যন্ত এরশাদের মন্ত্রিসভায় তিনি বাংলাদেশের আইন, বিচার ও সংসদ বিষয়ক মন্ত্রী হিসেবে দায়িত্ব পালন করেন। তিনি ১৯৯৮ সালে সুপ্রিম কোর্ট বার অ্যাসোসিয়েশনের সভাপতি নির্বাচিত হন।
মায়ং (আসাম)
মায়ং বা মায়াং, কালা জাদু ভূমি নামে পরিচিত গুয়াহাটি শহর থেকে প্রায় ৪০ কিলোমিটার (২৫ মাইল) ব্রহ্মপুত্র নদের তীরবর্তী ভারতবর্ষের অসমের মরিগাঁও জেলাতে অবস্থিত একটি গ্রাম। একদা ভারতে কালো জাদুর কাঠামোতে বিবেচিত, মায়ং তার ইতিহাসের কারণে একটি পর্যটক আকর্ষণ।
ব্যুৎপত্তি
মায়ং নামটি অনেক প্রবাদ ও কিংবদন্তি আছে। এইগুলোর উল্লেখযোগ্য হলোঃ-
১. অনেকের মতে মায়ং নামটি সংস্কৃত শব্দ মায়া থেকে এসেছে।কারণ একদা এই অঞ্চলটি যাদুবিদ্যার জন্য “মায়ার দেশ” বলে পরিগণিত হয়।
২. অন্য কিছু লোকের মতানুসারে সমগ্র উত্তর-পূব ভারত অসমের অন্তর্ভুক্ত হওয়ার সময়ে মাইবং গোষ্ঠীর ডিমাসারে এসে মায়ং-এ বসবাস করে৷ এই পাহাড়ী অঞ্চলটিতে সেইসময়ে হাতীর বসতিস্থল ছিল৷ ডিমাচা শব্দ 'মিয়ং'র অর্থ হাতী৷ সেজন্য 'মায়ং' নামটো এই শব্দ থেকে উদ্ভব হয়৷
৩. কিংবদন্তি অনুসারে মায়ঙ নামটির অর্থ 'শক্তি দেবীর অংশ' বোঝায়৷ 'মা' -এর অর্থ শক্তি দেবী এবং “অঙ্গ” শব্দের অর্থ অংশ৷
৪. কিছু লোকদের মতানুসারে মাইরাং জাতির মণিপুরীরা এখানে এসে বসবাস করে এবং সময়ের সাথে সাথে মৈরাং থেকে স্থানটির নাম মায়হং বা মায়ং হয়ে ওঠে।
পুরাণ
মায়ং প্রাগজ্যোতিষপুরের (আসামের প্রাচীন নাম) সহিত মহাভারত সহ অনেক পৌরাণিক মহাকাব্যে উল্লেখ পাওয়া যায়। কাছাড়ি রাজ্যের প্রধান ঘাটোটকচ তার ঐন্দ্রজালিক ক্ষমতার সঙ্গে মহাভারতের অসাধারণ যুদ্ধে অংশ গ্রহণ করেছিলেন।এছাড়া মায়ং সম্পর্কে বলা হয় যে কালো যাদুর যাদুকররা এবং ডাইনিরা এখন পর্যন্ত ও মায়ং বনে আশ্রয় করেন।
সম্প্রতি প্রকাশিত নিবন্ধ “মায়ং - ল্যান্ড অফ ব্লাক ম্যাজিক এন্ড হুয়িচক্রাফ্ট” অনুযায়ী, পাতলা বায়ু মধ্য দিয়ে মানুষের অদৃশ্য হয়ে যাওয়া, মানুষ জন্তুতে রূপান্তরিত হওয়া, কিংবা জন্তু জাদুর নিয়ন্ত্রণে আনা ইত্যাদি অনেক কাহিনী মায়ং সম্বন্ধে জানা যায়। এখানকার লোকেরা মায়া ও যাদুবিদ্যার ঐতিহ্যগত চর্চা চালিয়ে থাকে এবং প্রজন্মের পর প্রজন্ম এগুলো চালিয়ে যায়।
ইতিহাস
ইতিহাস থেকে জানা যায় যে আধুনিক যুগের পূর্বপর্যন্ত শক্তি সাধনার ক্ষেত্রে নরবলি  অর্থাৎ মানব- বলিদান প্রথা প্রচলিত ছিল। সম্প্রতি খননকার্যে তরবারি ও অন্যান্য ধারালো অস্ত্র সন্ধান পাওয়া গেছে এবং এইগুলের সাথে দেশের অন্যান্য প্রান্তে মানব- বলিদানে ব্যবহৃত অস্ত্রের সাদৃশ্য দেখা যায় এবং এই অস্ত্রগুলির  ব্যবহার মায়ং-এ অহোম যুগে ঘটে।
পর্যটন
মায়ং তার সমৃদ্ধ বন্যপ্রাণী, পুরাতত্ত্ব পর্যটন, ইকো-পর্যটন, দু:সাহসিক অভিযানজনিত পর্যটন, সাংস্কৃতিক পর্যটন ও নদী পর্যটন কারণে একটি ভ্রমণীয় এবং প্রত্নতাত্ত্বিক স্থল ।
মায়ং প্রত্নতাত্ত্বিক ধ্বংসাবশেষ, বহু আবিস্কৃত এবং অন্যান্য অনেক অনাৱিস্কৃত শিল্পকৃতিতে সমৃদ্ধ। ২০০২ সালে খোলা মায়ং কেন্দ্রীয় জাদুঘর এবং এম্পোরিয়ামে কালো জাদু এবং আয়ুর্বেদ বই সহ অনেক প্রত্নতাত্ত্বিক নিদর্শনাদি ও শিল্পকর্ম ইত্যাদিতে সমৃদ্ধ।
মায়ং পবিতরা অভয়ারণ্যের খুব কাছাকাছি। এই অভয়ারণ্যে বিশ্বের এক খড়্গ গন্ডারের সর্বোচ্চ ঘনত্ব রয়েছে।
জোহর বন্দর
জোহর বন্দর (মালে: পেলাবুহান জোহর) মালয়েশিয়া জোহর রাজ্যের বাহুর জেলার, প্যাসের গুডং, এ অবস্থিত একটি বন্দর। জোহর বন্দর কর্তৃপক্ষ দ্বারা নির্মিত এবং জোহর পোর্ট বেরহাদ দ্বারা পরিচালিত হয় ১৯৭৭ সালে, এটি জোহর প্রথম বন্দর এবং কার্যত সব ধরনের পণ্যসম্ভার বন্দর যা একটি বহুমুখী বন্দর হিসাবে ডিজাইন করা হয়। এটি একটি মুক্ত বাণিজ্য অঞ্চলের মধ্যে অবস্থিত মালয়েশিয়ায় প্রথম বন্দর। জোহর বন্দরের গুদামগুলি কাস্টমস দায়িত্ব থেকে অব্যাহতিপ্রাপ্ত হয়। তারিখ বা সময় কেবল তখনই প্রদেয় হয় যখন মালভূমি এলাকা থেকে স্থানীয় ব্যবহারের জন্য পণ্যটি ছেড়ে দেওয়া হয়। জানুয়ারী ১৯৯৩ সালে, জোহর পোর্ট এসডিএনএইচডি, একটি সম্পূর্ণ সরকারি মালিকানাধীন কোম্পানী, জোহর পোর্ট অথরিটি থেকে সমস্ত বন্দরের সুবিধা ও সেবা গ্রহণ করে, যা ১৯৭৩ সালে প্রতিষ্ঠিত হয়। আগস্ট ১৯৯৫ থেকে সিপোর্টের টার্মিনাল (জোহর) এসডএন বিএইডি যা জোহর পোর্ট বারহাদ এর হোল্ডিং কোম্পানি হয়ে ওঠে। জোহর বন্দর বারহাদ সম্পূর্ণরূপে এমএমসি কর্পোরেশন বিএইচডি এর মালিকানাধীন।
সুবিধা এবং সেবা
সুবিধা এবং সেবার জন্য ৫,০০০ টি স্থল স্লট এবং ১,০০০,০০০ টি বিশ ফুট সমতুল্য ইউনিট (TEU) এর বার্ষিক ক্ষমতা দিয়ে, টার্মিনালের সরঞ্জাম এবং সুবিধাগুলির মধ্যে রয়েছে:
বন্দরের মধ্যে ১.৯ মিলিয়ন লিটারের একটি পরিস্রুত জলের যোগানের ক্ষমতা রয়েছে। জাহাজে জল সরবরাহের ফলে হ্রদসমূহের উপর এবং তেলের জেটের ব্রেস্টিং দ্বীপে হাইড্রেন্টস ব্যবহার করা হয়।
শুরু হওয়ার পর থেকে জোহর বন্দর তরল বাল্ক কার্গো পরিচালনা করছে এবং দুটি ভিন্ন ধরনের তরল বাল্ক কার্গো সুবিধা প্রদান করে:
লজিস্টিক সহায়ক
জোহর পোর্ট বারহাদ তার নিজস্ব পরিষেবার একটি এক্সটেনশন হিসাবে দুটি সরবরাহকারী উপবিষয়ক গঠন করেছে।
জেপি লজিস্টিক এসডিএন বিএইচডি
জেপি লজিস্টিক্স (জেএপিএল) ১৯৯৬ সালে একটি সম্পূর্ণ মালিকানাধীন সাবসিডিয়ারি হিসেবে প্রতিষ্ঠিত হয়েছিল, যা কেবল বন্দরেয অভ্যন্তরীণ মালামাল এবং সঞ্চয়স্থানের প্রয়োজনগুলি নয়, বরং সারা দেশে এবং প্রতিবেশী সিঙ্গাপুর এবং অন্যান্য আঞ্চলিক বন্দরগুলিতে সরবরাহ সেবা প্রদানের জন্য নির্মিত হয়েছিল। তানজুং পেলেপস পোর্টেও (পিটিপি) এর কাজ রয়েছে, এইভাবে তাদের মধ্যে সরবরাহের ফাঁকটি গড়াচ্ছে। জেপিএল সমগ্র জাতির আবরণ তার বহিরাগত সরবরাহ পরিচালনায় বিস্তৃত হয়। সাধারণ এফসিএল ("পূর্ণ কন্টেইনার লোড") পরিচালনার পাশাপাশি পিপি লজিস্টিকগুলিও বিভিন্ন বিদেশী গন্তব্যস্থলগুলিতে এলসিএল ("কন্টেইনার লোড কম") চলাচল পরিচালনা করে।
বার্নাস লজিস্টিক এসডিএন বিএইচডি
বার্নাস লজিস্টিক্স (বিলোএস লজিস্টিক) হল বার্নাস সরবরাহের বাহন, জাতীয় চাল বিতরণকারী। জোহর বন্দর বারহাদ এই সরবরাহ সহযোগী কোম্পানির মধ্যে বেশিরভাগ অংশীদারত্ব বজায় রেখেছেন, এবং জেপি লজিস্টিক এসএনএন বিএইচডি এর কার্যক্রমের সাথে সম্পৃক্ত করার জন্য বিএলএসবি-এর সম্পদ ব্যবহার করেছেন।
মোরাম
মোরাম (বৈজ্ঞানিক নাম: Euthalia nais (Forster) এক প্রজাতির মাঝারি আকৃতির প্রজাপতি, যাদের মুল শরীরটা এবং ডানা তামাটে হলুদ বর্ণের এবং ডানার উভয় প্রান্তে কালো দাগ দেখা যায়। এরা ‘নিমফ্যালিডি’ পরিবারের সদস্য।
আকার
প্রসারিত অবস্থায় মোরামের ডানার আকার ৬০-৭০ মিলিমিটার দৈর্ঘের হয়।
বর্ণনা
ডানার ওপর পিঠ হলুদ মেশানো তামাটে রঙ। ডানার শীর্ষবিন্দুর কাছে দু’তিনটে কালো ছোপ দেখা যায়। উভয় ডানার পার্শবপ্রান্তে কালচে খয়রি পাড় থাকে। পিছনের ডানায় এই খয়রি সীমারেখার উপর সারিবদ্ধ ভাবে সাদা চিহ্ন থাকে। তাছাড়াও পিছনের ডানার ভিতরে কালচে খয়েরি বিন্দুর সারি আছে। উভয় ডানাতেই দুটি সাদা পটি অথবা ব্যান্ড দেখা যায়। পুরুষ এবং স্ত্রী উভয়েরই ডানার উপরিতল তামাটে হলুদ অথবা কমলা বর্নের। সামনের ডানায় সেল এর শীর্ষভাগের নিচে একটি তেরচা কালো ছোপ এবং একটু দূরে একটি ছোট হলুদ ছোপকে ঘিরে থাকা একটি কালো ডিম্বাকৃতি ছোপ বিদ্যমান। ডিসকাল অঞ্চলে সাব-কোস্টাল অংশ থেকে উতপন্ন একটি চওড়া, ছোট এবং তীর্যক দাগ রয়েছে। পোষ্ট ডিসকাল প্রান্তরেখা থেকে উতপন্ন হয়ে টার্মেনের দিকে কিছুটা নেমে গিয়ে সমাপ্ত হয়েছে। কোস্টা খুব সরুভাবে এবং টার্মেন অপেক্ষাকৃত চওড়াভাবে কালো
পিছনের ডানায় কোস্টার মধ্যভাগের একটু নিচে তুলনামূলক ভাবে বড় একটি ত্রিভূজাকৃতি ছোপ অথবা পটি দেখা যায়। পোস্ট-ডিসকাল অংশে সমানভাবে বাঁকানো একসারি কালো বুটি চোখে পড়ে যেগুলি টার্মেন প্রান্তরেখার সাথে প্রায় সমান্তরাল। টার্মেন জুড়ে একটি চওড়া কালো বন্ধনী বিদ্যমান।
ডানার নিম্নতল ঘন কমলা হলুদ এবং লাল রঙের মিশ্রণ। সামনের ডানায় বেস অঞ্চল ঘন কালো রঙ্গে ছাওয়া। সেল এর গোড়ার দিকে দুটি কালো ছোপ এবং অনতিদূরে কালো কিনারাযুক্ত তীর্যক এবং গাঢ় লাল এবং গোলাপী মেশানো একটি রেখা দেখা যায়। একটি খুব চওড়া তেরচা ডিসকাল বন্ধনী চোখে পড়ে যেটি কৌনিক অবস্থানে ৪ নং শিরার নিচে নেমে গেছে। উক্ত ডিসকাল বন্ধনীট পশ্চাতভাগে ভিতরের দিকে একটি বড় কালো ছোপ দ্বারা এবং অগ্রভাগে বাইরের দিকে অপর একটি তীর্যক চওড়া কালো বন্ধনী দ্বারা সীমায়ীত। এই ডিসকাল বন্ধনীটির পাশেই ৪টি কমলা হলুদ-সাদা ছোপ বিদ্যমান যাদের অগ্রভাগ তেরচাভাবে অবস্থিত। একটু দূরে একটি অতি সংকীর্ণ  অথবা সরু অর্ধচন্দ্রাকৃতি কালো বন্ধনী চোখে পড়ে যা ৬ নং শিরার নিচে,তলার দিকে বেঁকে গেছে।
পিছনের ডানায়, একদম ডানার গোড়ায় একটি গাঢ় লাল ছোট রেখা এবং সেল এর মধ্যে ২টি কালো রঙ্গে ঘেরা গাঢ় লাল ছোপ দেখা যায়। ডিসকাল বন্ধনীটি অন্যান্য বন্ধনী অপেক্ষা তুলনামূলক চওড়া,তীর্যক এবং সাদা যা কোস্টার মধ্যভাগের নিচে প্রায়শই খন্ডিত হয়ে একটি আলাদা বড় ছোপ ও তার নিচে দু-তিনটি সারিবদ্ধ ছোট ছোপের সৃষ্টি করেছে। পোস্টডিসকাল অংশে একসারি ছোট কালো ছোপ লক্ষ্য করা যায়।
শুংগ অথবা শুঁড় দুটি কালো যাদের শীর্ষভাগ উজ্জ্বল কমলা-হলুদ। মাথা, বক্ষদেশ এবং উদর উপরিতলে তামাটে লাল অথবা কমলা এবং নিম্নতলে গাঢ় লাল এবং গোলাপি রঙ্গে ছাওয়া বাদামী বর্ণের।
আচরণ
এরা শুষ্ক, হালকা জঙ্গল পছন্দ করে । সাধারনত দূর্বল গতিতে এবং মাটির আশেপাশে ওড়ে। মাটিতে বসার সময় ডানা পুরো মেলে বসে। প্রায়শই এদের রৌদ্র পোহাতে দেখা যায়। গাছের রস এবং পাকা ফলের প্রতি আসক্তি আছে।
শূককীট
এদের শূককীট হালকা সবুজ বর্নের। এদের সারা দেহে লম্বা লম্বা রোঁয়া যুক্ত কাঁটা থাকে। শূককীটের ৩-১২ দেহখন্ডের প্রতিটি খন্ডের এই রোঁয়া যুক্ত কাঁটা দেখা যায়। ৪-১২ দেহখন্ডের প্রতিটিতে গাঢ় বেগুনি রঙের বৃত্ত থেকে এবং রংটি ক্রমশ হালকা হয়ে এসেছে। বৃত্তের কেন্দ্রে কালোর ঘের টানা লালচে আভাযুক্ত হলুদ বিন্দু দেখা যায়।
শূককীটরা পাতার ওপর পিঠে, মধ্যশিরা বরাবর বসে থাকে। যেখনটাই বসে থাকে সেখানটাই রেশমের একটা আসন তৈরী করে। এরা পাতার ধার বরাবর খেতে থাকে আর ঘন ঘন পাতা বদলায়।
মূককীট
পাতার নিচের পিঠে মূককীট তৈরী হয়। মূককীটের ওপর-নীচ উল্টোমুখী জোড়া পিরামিড এর মতো দেখতে এবং নীলাভ সবুজ বর্নের। সপ্তম দেহখন্ডে চওড়া সোনালি পটি অথবা ব্যান্ড দেখা যায়। পিরামিডের প্রতিটি শিরের কোনে কালোর ছোঁয়া থাকে।
পারমাণবিক অস্ত্রের বিস্তার
থাম্ব|ফ্যাট ম্যান পারমাণবিক বোমা পারমাণবিক অস্ত্রের বিস্তার বলতে পারমাণবিক অস্ত্র বিস্তার নিবারণ চুক্তিতে স্বাক্ষরকারী পারমাণবিক অস্ত্রধারী রাষ্ট্র হিসেবে স্বীকৃত জাতিগুলির বাইরের কোনও জাতির হাতে পারমাণবিক অস্ত্র, পরমাণুকেন্দ্র বিভাজনযোগ্য পদার্থ, অস্ত্রে-প্রয়োগযোগ্য পারমাণবিক প্রযুক্তি ও তথ্যের বিস্তারের ঘটনাকে বোঝায়। পারমাণবিক অস্ত্রসমৃদ্ধ কিংবা পারমাণবিক অস্ত্রবিহীন বহু রাষ্ট্র পারমাণবিক অস্ত্রের বিস্তারের বিরোধিতা করেছে। এসব সরকারের যুক্তি হল যদি বহুসংখ্যক দেশের হাতে পারমাণবিক অস্ত্র থাকে তাহলে পারমাণবিক যুদ্ধবিগ্রহ ঘটার সম্ভাবনা বহুগুণে বেড়ে যাবে, এমনকি বেসামরিক নাগরিকদেরকে লক্ষ্য করে পারমাণবিক অস্ত্র নিক্ষেপের সম্ভাবনাও বেড়ে যাবে, আন্তর্জাতিক ও আঞ্চলিক সম্পর্কগুলি অস্থিতিশীল হয়ে পড়বে এবং জাতিরাষ্ট্রগুলির জাতীয় সার্বভৌমত্ব লংঘিত হবে।
শুরুতে পাঁচটি স্বীকৃত পারমাণবিক অস্ত্রধারী রাষ্ট্র ছিল যারা পারমাণবিক অস্ত্রের বিস্তার নিবারণ চুক্তিতে স্বাক্ষর করে: মার্কিন যুক্তরাষ্ট্র, সোভিয়েত ইউনিয়ন (বর্তমান রাশিয়া), ফ্রান্স, যুক্তরাজ্য ও চীন। এরপর আরও চারটি দেশ পারমাণবিক অস্ত্র অর্জন করে: ভারত, পাকিস্তান, উত্তর কোরিয়া ও ইসরায়েল। কিন্তু এই শেষোক্ত চারটি রাষ্ট্র বিস্তার নিবারণ চুক্তিতে স্বাক্ষর করেনি। উত্তর কোরিয়া ১৯৮৫ সালে সম্মতি দিলেও ২০০৩ সালে চুক্তি থেকে নিজেকে প্রত্যাহার করে নেয় এবং এরপরে ২১শ শতকের শুরুতে একাধিকবার পারমাণবিক অস্ত্র পরীক্ষা সম্পাদন করে।
পারমাণবিক অস্ত্র বিস্তার নিবারণ চুক্তির একটি নেতিবাচক সমালোচনা হল এই যে চুক্তিটি এক অর্থে বৈষম্যমূলক কেননা কেবলমাত্র যেসব দেশ ১৯৬৮ সালের আগ পর্যন্ত পারমাণবিক অস্ত্র পরীক্ষা সম্পাদন করেছে, তাদেরকেই পারমাণবিক অস্ত্রধারী রাষ্ট্রের স্বীকৃতি দেওয়া হয়েছে। এর বিপরীতে বাকী সমস্ত রাষ্ট্রকে পারমাণবিক অস্ত্রবিহীন রাষ্ট্র হিসেবে গণনা করা হয়েছে এবং তারা যদি পারমাণবিক অস্ত্র নির্মাণে বিরত থাকার প্রতিশ্রুতি দেয়, কেবল তখনই তাদেরকে পারমাণবিক অস্ত্র নিবারণ চুক্তিতে যোগদান করার সুযোগ দেওয়া হয়েছে।
দ্বিতীয় বিশ্বযুদ্ধের সময় মার্কিন যুক্তরাষ্ট্র (যুক্তরাজ্য ও কানাডার সহযোগিতায়), জার্মানি, জাপান ও সোভিয়েত ইউনিয়ন পারমাণবিক অস্ত্র নির্মাণ সম্পর্কে গবেষণা শুরু করেছিল। এ পর্যন্ত মার্কিন যুক্তরাষ্ট্র প্রথম ও একমাত্র রাষ্ট্র হিসেবে যুদ্ধে পারমাণবিক অস্ত্র ব্যবহার করেছে। তারা ১৯৪৫ সালের আগস্ট মাসে জাপানের হিরোশিমা ও নাগাসাকি নগরীগুলিতে দুইটি পারমাণবিক বোমার বিস্ফোরণ ঘটায়। যুদ্ধে পরাজয় ও আত্মসমর্পণের পরে জার্মানি ও জাপান সমস্ত পারমাণবিক অস্ত্র সংক্রান্ত গবেষণা বন্ধ করে দেয়। ১৯৪৯ সালের আগস্টে সোভিয়েত ইউনিয়ন একটি পারমাণবিক অস্ত্র পরীক্ষা সম্পন্ন করে এবং এর ফলে এটি পারমাণবিক বোমা বিস্ফোরণকারী দ্বিতীয় রাষ্ট্রে পরিণত হয়। ১৯৫২ সালের অক্টোবর মাসে যুক্তরাজ্য তাদের প্রথম পারমাণবিক অস্ত্র পরীক্ষাটি সম্পন্ন করে। ১৯৬০ সালে ফ্রান্স এবং ১৯৬৪ সালে চীনও একইভাবে তাদের প্রথম পারমাণবিক বোমাগুলির বিস্ফোরণ ঘটায়। ভারত ১৯৭৪ সালে তাদের প্রথম পারমাণবিক অস্ত্র পরীক্ষাটি সম্পাদন করে, যা পাকিস্তানকে তাদের নিজস্ব পারমাণবিক কর্মসূচি নির্মাণে প্ররোচিত করে। যখন ভারত ১৯৯৮ সালে দ্বিতীয়বারের মতো ধারাবাহিকভাবে কতগুলি পারমাণবিক পরীক্ষা চালায়, তখন পাকিস্তানও তাদের ধারাবাহিক পরীক্ষা চালিয়ে এর জবাব দেয়। ২০০৬ সালে উত্তর কোরিয়া তাদের প্রথম পারমাণবিক পরীক্ষাটি সম্পাদন করে। মধ্যপ্রাচ্যের রাষ্ট্র ইসরায়েল ১৯৬০ সালে ফ্রান্সের পারমাণবিক অস্ত্র পরীক্ষার সবচেয়ে ঘনিষ্ঠ সহযোগী হিসেবে এরূপ অস্ত্র নির্মাণ-সংক্রান্ত বিপুল জ্ঞান অর্জন করেছিল। কিছু কিছু উৎসের মতে ইসরায়েল সম্ভবত (দক্ষিণ আফ্রিকার সাথে মিলে) ১৯৭৯ সালে দক্ষিণ ভারত মহাসাগরে দক্ষিণ আফ্রিকার অধীনস্থ এবং উপকূল থেকে ২০০০ কিলোমিটারের বেশি দূরত্বে অবস্থিত প্রিন্স এডওয়ার্ডস দ্বীপের কাছে মহাসমুদ্রে গোপনে তাদের প্রথম পারমাণবিক পরীক্ষাটি সম্পাদন করে, যে বিস্ফোরণটি মার্কিন কৃত্রিম উপগ্রহ ভেলা প্রত্যক্ষ করে।
২০১৩ অ্যাশেজ সিরিজ
২০১৩ অ্যাশেজ সিরিজ (2013 Ashes series) ইংল্যান্ড ও অস্ট্রেলিয়ার মধ্যেকার অনুষ্ঠিতব্য টেস্ট ক্রিকেট সিরিজভূক্ত খেলা। লর্ড’স, ওল্ড ট্রাফোর্ড, ট্রেন্ট ব্রিজ, রিভারসাইড গ্রাউন্ড এবং ওভাল - এ পাঁচটি মাঠে সিরিজের খেলাগুলো অনুষ্ঠিত হবার কথা রয়েছে। কিন্তু লর্ডসে অ্যাশেজের খেলা আয়োজন নিয়ে সংশয় রয়েছে যা ১৮৮২ সালের পর প্রথম। পরবর্তীতে অবশ্য ২২ সেপ্টেম্বর, ২০১৩ তারিখে লর্ডসে খেলা অনুষ্ঠানের কথা আনুষ্ঠানিকভাবে ঘোষণা করা হয়। ১ জুন, ২০১২ তারিখে ট্রেন্ট ব্রিজে সিরিজের প্রথম টেস্ট আয়োজনে সিদ্ধান্ত নেয়া হয়।
নাইন নেটওয়ার্ক এবং ফক্স স্পোর্টস অস্ট্রেলিয়ায় ও স্কাই স্পোর্টস ইংল্যান্ডে সরাসরি টেলিভিশনে সম্প্রচার করা হয়
অস্ট্রলিয়া দল সমারসেট এবং ওরসেস্টারশায়ারের বিরুদ্ধে দুইটি প্রথম-শ্রেণীর প্রস্তুতিমূলক খেলাসহ প্রথম ও তৃতীয় টেস্টের মাঝামাঝি সময়ে সাসেক্সের বিপক্ষে খেলে। এছাড়াও, চতুর্থ এবং পঞ্চম টেস্টের মাঝখানে নর্দাম্পটনশায়ারের বিরুদ্ধে প্রথম-শ্রেণীর খেলায় অংশগ্রহণ করে।
দলের সদস্য
২৪ এপ্রিল, ২০১৩ তারিখে অস্ট্রেলিয়া দলের সদস্যদের তালিকা প্রকাশ করা হয়। ইংল্যান্ড ও স্কটল্যান্ড সফরে ২০১৩ সালের আইসিসি চ্যাম্পিয়ন্স ট্রফি, ইংল্যান্ডের বিরুদ্ধে টি২০ আন্তর্জাতিক সিরিজ এবং ইংল্যান্ড ও স্কটল্যান্ডের বিরুদ্ধে অংশগ্রহণকারী পুরো দল রয়েছে। এছাড়াও, ৩৫ বছর বয়সী ক্রিস রজার্স উদ্বোধনী ব্যাটসম্যান হিসেবে পাঁচ বছর পর একমাত্র টেস্টে অংশগ্রহণের পর দলে অন্তর্ভুক্ত হয়েছেন। এছাড়াও জেমস ফকনার অল-রাউন্ডার হিসেবে রয়েছেন। গত ১০ অ্যাশেজ টেস্টের ৯টিতে অংশগ্রহণকারী মিচেল জনসন দল থেকে উপেক্ষিত হয়েছেন। পাকিস্তানি বংশোদ্ভূত লেগ স্পিনার ফাহাদ আহমেদ অস্ট্রেলীয় পাসপোর্ট গ্রহণ করতে না পারায় দলে অন্তূর্ভক্ত হতে পারেননি।
অন্যদিকে ইংল্যান্ড দলের সদস্যদের নাম ঘোষণা করা হয় ৬ জুলাই, ২০১৩ তারিখে। প্রথম দুই টেস্টে অপরিবর্তিত দল নিয়ে খেলার পর তৃতীয় টেস্টের পূর্বে কেভিন পিটারসনের লর্ডস টেস্টের তৃতীয় দিনে আঘাতপ্রাপ্তি ঘটে। ফলে, তার বিকল্প হিসেবে অনেক চিন্তা-ভাবনা করা হয়। বিকল্প হিসেবে নটিংহামশায়ারের ব্যাটসম্যান জেমস টেলরকে অন্তর্ভুক্ত ঘটনা হয়। এছাড়াও নির্বাচকমণ্ডলী স্টিভেন ফিন এবং গ্রাহাম অনিয়ন্সকে তাদের ক্লাবে ফিরে যাবার অনুমতি দেয়া হয়। তাদের পরিবর্তে সিমার ক্রিস ট্রেমলেট এবং স্পিনার মন্টি পানেসারকে সুযোগ দেয়া হয়।
ফেব্রুয়ারি ২০০০
ফেব্রুয়ারি ২০০০-এ বিশ্বব্যাপী সংঘটিত ঘটনার সংক্ষিপ্ত-সার।
ম্যাপিলারি
ম্যাপিলারি হল ক্রাউডসোর্সড জিওট্যাগ করা ছবি শেয়ার করার জন্য একটি পরিষেবা, যা সুইডেনের মালমোতে অবস্থিত রিমোট কোম্পানি ম্যাপিলারি এবি দ্বারা প্রতিষ্ঠিত। এটি একটি পরিষেবা যেখানে জিওট্যাগ করা ছবি শেয়ার করে বা করার স্থান। ম্যাপিলারি ২০১৩ সালে প্রতিষ্ঠিত হয়েছিল ২০২০ সালে ফেসবুক ইনকো (বর্তমানে মেটা প্ল্যাটফর্মস) দ্বারা অধিগ্রহণ করা হয়েছিল। এটি কয়েকটি বিকল্প প্ল্যাটফর্মের মধ্যে একটি যেখানে গুগল স্ট্রিট ভিউয়ের মতো রাস্তার স্তরের চিত্র রয়েছে।
ইনাজুমা ইলেভেন: ওরিন নো কোকিন
ইনাজুমা ইলেভেন ওরিন নো কোকিন (イナズマイレブン オリオンの刻印) এটি ২০১৮সালের জাপানি এনিমে টেলিভিশন সিরিজ। যেটি ওএলএম নির্মান করেছেন।এটি ইনাজুমা ইলেভেনের একটি অংশ।এটি ইনাজুমা ইলেভেন:এরাস নো টেনবিন এর পরবর্তী সিজন। যেটি ২০১৮সালের এপ্রিল থেকে সেপ্টেম্বর পর্যন্ত সম্প্রচারিত হয়েছিলIএটিও টিভি টোকিওতে সম্প্রচারিত হয়েছে ৫ই অক্টোবর ২০১৮থেকে।